

OTSUS

|  |  |
| --- | --- |
| Kiiu | 22. aprill 2025 nr 11-4/1209-3 |

**Avaliku ürituse korraldamise luba**

Tanel Truus, kes on MTÜ Kuusalu Valla Külade Ühingu juhatuse liige, on 15.04.2025 esitanud Kuusalu Vallavalitsusele avaliku ürituse korraldamise loa taotluse (reg 15.04.2025 nr 11-4/1209), mille kohaselt soovib teate esitaja korraldada Kuusalu vallas Kuusalu alevikus, keskväljakul ürituse „Kuusalu kihelkonna XXIII Mailaat“.

Eeldatav osalejate arv üritusel on märgitud 3000 osalejat. Parkimine on korraldatud Kuusalu alevikus asuvatel avalikel parkimisaladel ning Kuusalu kiriku juures lauritsaplatsil (kooskõlastatud EELK Laurentsiuse kogudusega).

Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punktide 1, 2, 3, 5 ja 6 alusel on tegemist kõrgendatud turvariskiga üritusega kuna üritusest osavõtjate eeldatav arv on 3000 osalejat, üritusega kaasneb liikluse ümberkorraldamine, üritusel toimub alkohoolsete jookide pakkumine ja/või jaemüük ning üritus toimub selleks mitte ettenähtud piiratud alal.

Ürituse on kooskõlastanud Transpordiamet (kooskõlastus lisatud taotlusele), Päästeamet (reg 22.04.2025 nr 11-4/1209-2) ja Politsei- ja Piirivalve amet (reg 17.04.2025 nr 11-4/1209-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määrusest nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Kuusalu kihelkonna XXIII Mailaat“;

1.2 üritusel turvalisuse, liikluskorralduse ja avaliku korra eest vastutavad:

Toomas Parra (parra.toomas@gmail.com, tel 53 732 944);

Tanel Truus (tanel.truus@gmail.com, tel 53 014 380);

1.3 ürituse läbiviimise koht: Kuusalu vald, Kuusalu alevik, keskvälja ja selle ümbrus;

1.4 ürituse alguse ja lõpu kuupäev ja kellaaeg: 1.05.2025 kell 10:00 kuni 16:00;

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 järgima tervisekaitse nõudeid;

1.5.4 tagama üritusel meditsiinilise esmaabi kättesaadavuse;

1.5.5 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.6 tagama üritusel avaliku korra ja heakorra eeskirja nõuete täitmise;

1.5.7 tagama, et üritusel alaealised ei tarvitaks alkoholi;

1.5.8 tagama alkoholiseaduse § 45 täitmise;

1.5.9 tagama, et üritusel kasutatavad seadmed vastavad selle valmistaja tehnilise dokumentatsiooni nõuetele ja olema nõuetekohaselt hooldatud;

1.5.10 tagama ohu korral inimeste kiire teavitamise tulekahjust või muust ohust ja evakueerimise;

1.5.11 tagama, et evakuatsioonipääsud hoonest on kergesti läbitavad, evakuatsiooniteedel ei tohi olla takistusi;

1.5.12 tagama, et kõik evakuatsioonipääsud ja on tähistatud nõuetekohase tähisega;

1.5.13 kontrollima enne ürituse algust kõikide tuleohutusnõuete täitmist;

1.5.14 läbi viima enne ürituse toimumist tuleohutusalase juhendamise ürituse korraldamisega seotud isikutele ja turvatöötajatele;

1.5.15 tagama tuletõrjetehnika vaba juurdepääsu tuletõrjehüdrantidele, hoonetele ja rajatistele;

1.5.16 tagama, et tulekustutid oleksid nähtavad või leitavad märgistuse järgi ning nende kasutamine ei tohi olla takistatud;

1.5.17 tagama, et hoonete ja telkide põrandale ning maapinnale paigaldatavad ajutised elektrikaablid kaitstakse mehhaaniliste vigastuste eest;

1.5.18 tagama, et põlevmaterjalide ladustamisel lähtutakse tuleohutuse seaduse §19 kehtestatud nõuetest;

1.5.19 tagama, et üritusel kasutatavad telgi materjalid peavad vastama vähemalt tuletundlikkuse D.s2, d2 klassi materjali nõuetele;

1.5.20 tagama, et evakuatsioonipääsud hoonest (Kuusalu rahvamaja) peavad olema avatavad ilma võtmeta;

1.5.21 tagama, et territooriumil asuvad tuletõrjehüdrandid on tähistatud nõuetekohase tähisega;

1.5.22 tagama, et väljaspool hoonet asuvad toitlustusletid on varustatud vähemalt ühe 6 kg tulekustutusaine massiga tulekustutiga;

1.5.23 tagama, et müügipunktid, kus toimub toidu valmistamine rasvainega on varustatud tulekustutusvaibaga;

1.5.24 tagama, et müügikohad, kus kasutatakse tulekoldeid on paigaldatud vähemalt üks 6 kg tulekustutusaine massiga tulekustuti;

1.5.25 tagama, et üritusel kasutatavad gaasiseadmed on paigaldatud rangelt vastavalt paigaldus- ja kasutusjuhendile;

1.5.26 tagama, et lava on varustatud vähemalt ühe 6 kg tulekustutusaine massiga tulekustutiga;

1.5.27 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

Veronika.Laende@kuusalu.ee

6000856